PMIndiaData/PMIndiaSum huggingface dataset:
ഡോ സിന്ധുതായ് സപ്ക്കലിന്റെ ലിന്റെ വിയോഗത്തിൽ പ്രധാനമന്ത്രിയുടെ  അനുശോചനം

പ്രശസ്ത സാമൂഹിക പ്രവർത്തക ഡോ സിന്ധുതായ് സപ്ക്കലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. കുട്ടികൾക്കും പാർശ്വവൽക്കരിക്കപ്പെട്ട സമൂഹങ്ങൾക്കും വേണ്ടിയുള്ള അവരുടെ പ്രവർത്തനങ്ങൾ പ്രധാനമന്ത്രി അനുസ്മരിച്ചു. ഡോ സിന്ധുതായ് സപ്ക്കലിനെ 2021 ൽ രാഷ്ട്രം പത്മശ്രീ നൽകി ആദരിച്ചുരുന്നു. പ്രധാനമന്ത്രി ട്വീറ്റ് ചെയ്തു: "ഡോ. സിന്ധുതായ് സപ്ക്കൽ സമൂഹത്തിനായുള്ള അവരുടെ മഹത്തായ സേവനത്തിന്റെ പേരിൽ ഓർമ്മിക്കപ്പെടും. അവരുടെ പ്രയത്നത്താൽ നിരവധി കുട്ടികൾക്ക് മെച്ചപ്പെട്ട ജീവിതം നയിക്കാൻ കഴിഞ്ഞു. പാർശ്വവൽക്കരിക്കപ്പെട്ട സമൂഹങ്ങൾക്കിടയിൽ അവർ നിരവധി പ്രവർത്തനങ്ങൾ ചെയ്തു. അവരുടെ വിയോഗത്തിൽ വേദനിക്കുന്നു. അവരുടെ കുടുംബത്തിനും , ആരാധകർക്കും അനുശോചനം രേഖപ്പെടുത്തുന്നു. ഓം ശാന്തി."
എണ്ണ, പ്രകൃതി വാതക മേഖലകളില്‍ സഹകരിക്കുന്നതിന് 
ബ്രസീലുമായി ധാരണാപത്രം ഒപ്പുവെക്കുന്നതിന് 
കേന്ദ്ര മന്ത്രിസഭയുടെ അംഗീകാരം

എണ്ണ, പ്രകൃതി വാതക മേഖലകളില്‍ സഹകരിക്കുന്നതിന് ഇന്ത്യയും ബ്രസീലും തമ്മില്‍ ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. എണ്ണ, പ്രകൃതി വാതക മേഖലകളില്‍ ഇരു രാജ്യങ്ങളും തമ്മിലുള്ള സഹകരണം വര്‍ദ്ധിപ്പിക്കുന്നതിന് ഈ ധാരണാപത്രം സഹായിക്കും. ഈ ധാരണാപത്രമനുസരിച്ച് എണ്ണ, പ്രകൃതി വാതക മേഖലകളിലെ പര്യവേഷണം, ഉല്‍പ്പാദനം, ഗവേഷണം, വികസനം, ഇന്ത്യയിലെയും ബ്രസീലിലെയും ദ്രവീകൃക പ്രകൃതി വാതക പദ്ധതികള്‍ എന്നിവയില്‍ ഇരു രാജ്യങ്ങളും സഹകരിച്ച് പ്രവര്‍ത്തിക്കും. ഇതിനു പുറമെ ഊര്‍ജ്ജക്ഷമത, ഊര്‍ജ്ജഗവേഷണ വികസനം, മേഖലാ ഊര്‍ജ്ജ അടിസ്ഥാനസൗകര്യ ശൃംഖലയുടെ വ്യാപനം എന്നിവയടക്കം എണ്ണ ഊര്‍ജ്ജ, പരിസ്ഥിതി വിഷയങ്ങള്‍ ഉള്‍പ്പെടുന്ന ഊര്‍ജ്ജ നയ മേഖലയിലും ഇരു രാജ്യങ്ങളും സഹകരിച്ച് പ്രവര്‍ത്തിക്കും. ബ്രസീല്‍ പ്രസിഡന്റിന്റെ ഈ മാസം നടക്കാനിരിക്കുന്ന ഇന്ത്യാ സന്ദര്‍ശന വേളയില്‍ ഈ ധാരണാപത്രം ഒപ്പുവെക്കുമെന്നാണ് പ്രതീക്ഷ.
സുശീല്‍ കുമാര്‍ കൊയ്‌രാളയുടെ നിര്യാണത്തില്‍

നേപ്പാള്‍ മുന്‍ പ്രധാനമന്ത്രി സുശീല്‍ കുമാര്‍ കൊയ്‌രാളയുടെ നിര്യാണത്തില്‍ പ്രധാനമന്ത്രി ശ്രീ.നരേന്ദ്ര മോദി അനുശോചിച്ചു. നേപ്പാളിനെ ദശകങ്ങളോളം സേവിച്ച ഒരു നേതാവിനെ നേപ്പാള്‍ കോണ്ഗ്രരസ്സിനും, വിലപ്പെട്ട ഒരു സുഹൃത്തിനെ ഇന്ത്യക്കും നഷ്ടമായതായി പ്രധാനമന്ത്രി പറഞ്ഞു. കൊയ്‌രാളയുടെ വിയോഗം ഏറെ വേദനിപ്പിക്കുന്നതായി പറഞ്ഞ പ്രധാനമന്ത്രി അദ്ദേഹത്തിന്റെ ആത്മാവിന് ശാന്തി നേര്ന്നുന. സുശീല്‍ കൊയ്‌രാളയുടെ ലാളിത്യത്തില്നിിന്ന് ഏവര്ക്കും പഠിക്കാനുണ്ടെന്ന് പറഞ്ഞ പ്രധാനമന്ത്രി അദ്ദേഹത്തിന്റെ കുടുംബാംഗങ്ങളെയും നേപ്പാള്‍ ജനതയെയും അനുശോചനം അറിയിച്ചു.
50 കിലോഗ്രാം ഗുസ്തിയില്‍ സ്വര്‍ണ്ണം നേടിയ വിനേഷ് ഫോഗട്ടിനെ പ്രധാനമന്ത്രി അഭിനന്ദിച്ചു

18-ാമത് ഏഷ്യന്‍ ഗെയിംസില്‍ വനിതകളുടെ 50 കിലോഗ്രാം ഗുസ്തിയില്‍ സ്വര്‍ണ്ണം നേടിയ വിനേഷ് ഫോഗട്ടിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. പ്രധാനമന്ത്രി പറഞ്ഞു ‘മറ്റൊരു മത്സരം, മറ്റൊരു മെഡല്‍ ! വിനേഷ് ഫോഗട്ടിന്റെ വിജയത്തില്‍ ഇന്ത്യ ആഹ്ലാദിക്കുന്നു. 18-ാമത് ഏഷ്യന്‍ ഗെയിംസില്‍ 50 കിലോഗ്രാം ഗുസ്തി ഇനത്തില്‍ സ്വര്‍ണ്ണം നേടിയതിന് അവര്‍ക്ക് അഭിനന്ദനങ്ങള്‍ വിനേഷിന്റെ ആവര്‍ത്തിച്ചുള്ള വിജയം ഉയര്‍ന്ന് വരുന്ന കായിക താരങ്ങള്‍ക്ക് നിശ്ചയമായും പ്രചോദനമാണ്’.
തായ്‌ലന്‍ഡ് ഓപ്പണ്‍ ബാഡ്മിന്റണ്‍ ടൂര്‍ണമെന്റില്‍ വിജയിച്ച സായ് പ്രണേഷിനു പ്രധാനമന്ത്രിയുടെ അഭിനന്ദനം

തായ്‌ലന്‍ഡ് ഓപ്പണ്‍ ബാഡ്മിന്റണ്‍ ടൂര്‍ണമെന്റില്‍ വിജയിച്ച ശ്രീ. ബി.സായ് പ്രണേഷിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘തായ്‌ലന്‍ഡ് ഓപ്പണ്‍ ബാഡ്മിന്റണ്‍ ടൂര്‍ണമെന്റില്‍ വിജയിച്ച ബി. സായ് പ്രണേഷിന് അഭിനന്ദനങ്ങള്‍. ഈ നേട്ടത്തില്‍ ഇന്ത്യ ആഹ്ലാദിക്കുന്നു.’, പ്രധാനമന്ത്രി പറഞ്ഞു.
ഭഗത് സിംഗിന് അദ്ദേഹത്തിന്റെ ജന്‍മ വാര്‍ഷികത്തില്‍ പ്രധാനമന്ത്രി പ്രണാമം അര്‍പ്പിച്ചു

രക്തസാക്ഷി ഭഗത് സിംഗിന് അദ്ദേഹത്തിന്റെ ജന്‍മ വാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമം അര്‍പ്പിച്ചു. ‘ധീര രക്തസാക്ഷി ഭഗത് സിംഗിന് അദ്ദേഹത്തിന്റെ ജന്‍മവാര്‍ഷികത്തില്‍ ഞാന്‍ പ്രണാമം അര്‍പ്പിക്കുന്നു. തന്റെ ധീരതയിലൂടെ ഇന്ത്യയുടെ ചരിത്രത്തില്‍ സ്ഥായിയായ മുദ്ര പതിപ്പിച്ച വ്യക്തിയാണ് അദ്ദേഹം’- പ്രധാനമന്ത്രി പറഞ്ഞു.
പ്രധാനമന്ത്രി ശ്രീലങ്കന്‍ പ്രസിഡന്റും പ്രധാനമന്ത്രിയുമായി സംസാരിച്ചു, ഭീകരാക്രമണത്തില്‍ മരണം സംഭവിച്ചതില്‍ അനുശോചനം പ്രകടിപ്പിച്ചു

ശ്രീലങ്കന്‍ പ്രസിഡന്റും പ്രധാനമന്ത്രിയുമായി ടെലഫോണില്‍ സംസാരിച്ച പ്രധാനമന്ത്രി ശ്രീ. നരേന്ദ്ര മോദി, ശ്രീലങ്കയില്‍ ഇന്നു ഭീകരാക്രമണത്തില്‍ നൂറ്റമ്പതിലേറെ നിഷ്‌കളങ്കര്‍ക്കു ജീവന്‍ നഷ്ടപ്പെടാനിടയായതില്‍ ഇന്ത്യയുടെയും തന്റെ വ്യക്തിപരമായും ഉള്ള അനുശോചനം അറിയിച്ചു. മതപരമായ ആഘോഷ ദിനത്തില്‍ മത കേന്ദ്രങ്ങളില്‍ കടന്നുകയറി ഒന്നിലേറെ ഭീകരാക്രമണങ്ങള്‍ നടത്തിയതിനെ പ്രധാനമന്ത്രി ശ്രീ. മോദി ശക്തമായി അപലപിച്ചു. കഠിന ഹൃദയരുടെ മുന്‍കൂട്ടി ആസൂത്രിത മൃഗീയ നടപടിയാണ് പരമ്പരയായുള്ള ആക്രമണമെന്ന് ആരോപിച്ച അദ്ദേഹം, നമ്മുടെ മേഖലയിലും ലോകത്താകെയും ഉള്ളവര്‍ക്കുനേരെ ഭീകരത ഉയര്‍ത്തുന്ന ഏറ്റവും വലിയ വെല്ലുവിളികളില്‍ ഒന്നിനെ ഓര്‍മിപ്പിക്കുന്നതാണ് ഇതെന്നു പ്രധാനമന്ത്രി ചൂണ്ടിക്കാട്ടി. ഭീകരവാദം പോലുള്ള വെല്ലുവിളികള്‍ക്കെതിരെ സുരക്ഷ ഉറപ്പാക്കാന്‍ ശ്രീലങ്കയ്ക്കു നേരത്തേ പ്രഖ്യാപിച്ചിരുന്ന സാധ്യമായ സഹായ വാഗ്ദാനം അദ്ദേഹം ആവര്‍ത്തിച്ചു. പരുക്കേറ്റവര്‍ വേഗം സുഖം പ്രാപിക്കട്ടെ എന്ന് ആശംസിച്ച പ്രധാനമന്ത്രി, ചികില്‍സയ്ക്ക് എല്ലാ സഹായവും വാഗ്ദാനം ചെയ്തു.
അഫ്ഗാനിസ്ഥാന്‍-പാക്കിസ്ഥാന്‍ മേഖലയിലെ ഭൂകമ്പം; എല്ലാവരുടെയും സുരക്ഷയ്ക്കായി പ്രധാനമന്ത്രി പ്രാര്‍ത്ഥിച്ചു.

അഫ്ഗാനിസ്ഥാന്‍-പാക്കിസ്ഥാന്‍ മേഖലയിലെ ഭൂകമ്പത്തെതുടര്‍ന്ന് എല്ലാവരുടെയും സുരക്ഷയ്ക്കായി പ്രാര്‍ത്ഥിക്കുന്നതായി പ്രധാനമന്ത്രി ശ്രീ. നരേന്ദ്ര മോദി പറഞ്ഞു. ഭൂകമ്പത്തെ തുടര്‍ന്നുള്ള നാശനഷ്ടങ്ങള്‍ അടിയന്തിരമായി കണക്കാക്കാന്‍ പ്രധാനമന്ത്രി ആവശ്യപ്പെട്ടു. അഫ്ഗാനിസ്ഥാനിലും പാക്കിസ്ഥാനിലും സഹായമെത്തിക്കാന്‍ ഇന്ത്യ സന്നദ്ധമാണെന്ന് പ്രധാനമന്ത്രി പറഞ്ഞു. അഫ്ഗാനിസ്ഥാനിലും പാക്കിസ്ഥാനിലുമുണ്ടായ ശക്തമായ ഭൂകമ്പത്തെക്കുറിച്ച് കേട്ടു. ഇതിന്റ പ്രകമ്പനം ഇന്ത്യയുടെ വിവിധഭാഗങ്ങളിലും അനുഭവപ്പെട്ടിട്ടുണ്ട്. എല്ലാവരുടെയും സുരക്ഷയ്ക്കായി ഞാന്‍ പ്രാര്‍ത്ഥിക്കുന്നു. നാശനഷ്ടങ്ങളെക്കുറിച്ച് അടിയന്തിര വിശകലനം ഞാന്‍ ആവശ്യപ്പെട്ടിട്ടുണ്ട്. അഫ്ഗാനിസ്ഥാനിലും പാക്കിസ്ഥാനിലുമടക്കം ആവശ്യമായ സ്ഥലങ്ങളിലെല്ലാം സഹായമെത്തിക്കാന്‍ ഞങ്ങള്‍ തയാറാണ്. പ്രധാനമന്ത്രി പറഞ്ഞു.
അബുദാബിയിലെ കിരീടാവകാശിയായ രാജകുമാരനുമായി പ്രധാനമന്ത്രി ടെലിഫോണില്‍ ചര്‍ച്ച നടത്തി

അബുദാബിയിലെ കിരീടാവകാശിയായ രാജകുമാരന്‍ ബഹുമാനപ്പെട്ട ഷെയ്ഖ് മുഹമ്മദ് ബിന്‍ സയ്യിദ് അല്‍ നഹ്യാനുമായി ടെലിഫോണില്‍ സംസാരിച്ച പ്രധാനമന്ത്രി ശ്രീ. നരേന്ദ്ര മോദി, യു.എ.ഇ. ഗവണ്‍മെന്റിനും ജനങ്ങള്‍ക്കും ഈദുല്‍ ഫിത്ര്‍ ആശംസകള്‍ നേര്‍ന്നു. കോവിഡ്- 19 മഹാവ്യാധിയെ നേരിടുന്നതില്‍ ഇരു രാജ്യങ്ങളും ഫലപ്രദമായി സഹകരിക്കുന്നതില്‍ ഇരു നേതാക്കളും സംതൃപ്തി പ്രകടിപ്പിച്ചു. യു.എ.ഇയിലുള്ള ഇന്ത്യന്‍ പൗരന്‍മാര്‍ക്കു സഹായമേകിയതിനു കിരീടാവകാശിയായ രാജകുമാരനെ പ്രധാനമന്ത്രി മോദി നന്ദി അറിയിച്ചു. കിരീടാവകാശിയായ രാജകുമാരനും രാജ കുടുംബത്തിനും യു.എ.ഇ. ജനതയ്ക്കും പ്രധാനമന്ത്രി ക്ഷേമവും ആരോഗ്യവും നേര്‍ന്നു.
റഷ്യന്‍ ഉപ പ്രധാനമന്ത്രി ശ്രീ ഡ്മിത്രി റൊഗോസിനെ പ്രധാനമന്ത്രി വരവേറ്റു

റഷ്യന്‍ ഉപ പ്രധാനമന്ത്രി ശ്രീ ഡ്മിത്രി റൊഗോസിനെ പ്രധാനമന്ത്രി ശ്രീ നരേന്ദ്ര മോദി സ്വീകരിച്ചു. റഷ്യയുമായുള്ള പ്രത്യേക പരിഗണനയോടു കൂടിയതും തന്ത്രപരവുമായ പങ്കാളിത്തത്തിന് ഇന്ത്യ വലിയ പ്രാധാന്യമാണു കല്പിുക്കുന്നതെന്നു പ്രധാനമന്ത്രി റഷ്യന്‍ ഉപപ്രധാനമന്ത്രിയോടു വ്യക്തമാക്കി. വാര്ഷിമക ഉച്ചകോടിയില്‍ പ്രസിഡന്റ് പുട്ടിനുമായി കൂടിക്കാഴ്ച നടത്തുന്നതിനായി താന്‍ അടുത്തു തന്നെ റഷ്യ സന്ദര്ശി‍ക്കുമെന്നും ഇരുരാജ്യങ്ങളും തമ്മിലുള്ള ഉഭയകക്ഷിബന്ധത്തെ ഏറെ ദൂരം മുന്നോട്ടുകൊണ്ടുപോകാന്‍ അതു സഹായകമാകുമെന്നു പ്രതീക്ഷിക്കുന്നുവെന്നും പ്രധാനമന്ത്രി ചൂണ്ടിക്കാട്ടി.
അടല്‍ ബിഹാരി വാജ്‌പേയ്ക്ക് അദ്ദേഹത്തിന്റെ പുണ്യതിഥി ദിവസത്തില്‍ പ്രധാനമന്ത്രി ആദരാജ്ഞലികള്‍ അര്‍പ്പിച്ചു

അടല്‍ ബിഹാരി വാജ്‌പേയ്ക്ക് അദ്ദേഹത്തിന്റെ പുണ്യതിഥി ദിവസത്തില്‍ പ്രധാനമന്ത്രി ശ്രീ നരേന്ദ്രമോദി ആദരാജ്ഞലികള്‍ അര്‍പ്പിച്ചു. ”പ്രിയപ്പെട്ട അടല്‍ജിക്ക് അദ്ദേഹത്തിന്റെ പുണ്യതിഥി ദിവസത്തില്‍ ആദരാജ്ഞലികള്‍. നമ്മുടെ രാജ്യത്തിന്റെ പുരോഗതിയില്‍ അദ്ദേഹം നല്‍കിയിട്ടുള്ള വിശിഷ്ടമായ സേവനങ്ങളും പരിശ്രമങ്ങളും എന്നും ഇന്ത്യ ഓര്‍മ്മിക്കും” പ്രധാനമന്ത്രി പറഞ്ഞു.
സമാധാനപൂര്‍ണമായ ആവശ്യങ്ങള്‍ക്കായി ബഹിരാകാശം ഉപയോഗപ്പെടുത്തുന്നതിനും പര്യവേക്ഷണം നടത്തുന്നതിനുമായി ഇന്ത്യയും സാവോ ടോം ആന്‍ഡ് പ്രിന്‍സിപ്പിയും തമ്മില്‍ ഒപ്പുവെച്ച കരാര്‍ സംബന്ധിച്ചു മന്ത്രിസഭ മുമ്പാകെ വിശദീകരിക്കപ്പെട്ടു

സമാധാനപൂര്‍ണമായ ആവശ്യങ്ങള്‍ക്കായി ബഹിരാകാശം ഉപയോഗപ്പെടുത്തുന്നതിനും പര്യവേക്ഷണം നടത്തുന്നതിനുമായി ഇന്ത്യയും സാവോ ടോം ആന്‍ഡ് പ്രിന്‍സിപ്പിയും തമ്മില്‍ ഒപ്പുവെച്ച കരാര്‍ സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുമ്പാകെ വിശദീകരിക്കപ്പെട്ടു. 2018 സെപ്റ്റംബര്‍ ഏഴിനു ന്യൂഡെല്‍ഹിയില്‍വെച്ചാണു കരാര്‍ ഒപ്പുവെക്കപ്പെട്ടത്. മുഖ്യസവിശേഷതകള്‍: 1. ഭൂമിയുടെ റിമോട്ട് സെന്‍സിങ്, ഉപഗ്രഹ ആശയവിനിമയം, ഉപഗ്രഹ ദിശാനിര്‍ണയം, ബഹിരാകാശ ശാസ്ത്രം, ബഹിരാകാശ പര്യവേക്ഷണം എന്ന മേഖലകളില്‍ പുതിയ പ്രവര്‍ത്തനങ്ങള്‍ നടത്താനും പ്രയോഗ സാധ്യതകള്‍ തേടാനും കരാര്‍ സഹായകമാകും. 2. ബഹിരാകാശ സാങ്കേതിക വിദ്യ മാനവികതയുടെ നന്‍മയ്ക്കായി ഉപയോഗപ്പെടുത്തുന്നതിനുള്ള ഒരു കൂട്ടം സംയുക്ത പ്രവര്‍ത്തനങ്ങള്‍ വികസിപ്പിച്ചെടുക്കുന്നതിനു കരാര്‍ വഴിവെക്കും. ഇത് ഇരു രാജ്യങ്ങളിലെയം എല്ലാ മേഖലകള്‍ക്കും വിഭാഗങ്ങള്‍ക്കും നേട്ടമാകും. പ്രധാന നേട്ടം: ഭൂമിയുടെ റിമോട്ട് സെന്‍സിങ്, ഉപഗ്രഹ ആശയവിനിമയം, ഉപഗ്രഹ ദിശാനിര്‍ണയം, ബഹിരാകാശ ശാസ്ത്രം, ബഹിരാകാശ പര്യവേക്ഷണം എന്ന മേഖലകളില്‍ പുതിയ പ്രവര്‍ത്തനങ്ങള്‍ നടത്താനും പ്രയോഗ സാധ്യതകള്‍ തേടാനും കരാര്‍ സഹായകമാകും. ബഹിരാകാശ സാങ്കേതിക വിദ്യ മാനവികതയുടെ നന്‍മയ്ക്കായി ഉപയോഗപ്പെടുത്തുന്നതിനുള്ള ഒരു കൂട്ടം സംയുക്ത പ്രവര്‍ത്തനങ്ങള്‍ വികസിപ്പിച്ചെടുക്കുന്നതിനു കരാര്‍ വഴിവെക്കും. ഇത് ഇരു രാജ്യങ്ങളിലെയം എല്ലാ മേഖലകള്‍ക്കും വിഭാഗങ്ങള്‍ക്കും നേട്ടമാകും. പശ്ചാത്തലം: 1. സാവോ ടോം ആന്‍ഡ് പ്രിന്‍സിപ്പിയുടെ ഭൗമശാസ്ത്രപരമായ സ്ഥാനം സംബന്ധിച്ച് ഐ.എസ്.ആര്‍.ഒ. പ്രാഥമിക പഠനം നടത്തുകയും ഇന്ത്യന്‍ ഉപഗ്രഹ ഭൗമകേന്ദ്രം സ്ഥാപിക്കുന്നതിനു യോഗ്യമോ എന്നതു സംബന്ധിച്ചു ദേശീയ സുരക്ഷാ കൗണ്‍സില്‍ സെക്രട്ടേറിയറ്റി(എന്‍.എസ്.സി.എസ്.)നു റിപ്പോര്‍ട്ട് നല്‍കുകയും ചെയ്തിരുന്നു. അത്തരമൊരു കേന്ദ്രം സ്ഥാപിക്കുന്നതിനുള്ള സാമ്പത്തിക ബാധ്യത സംബന്ധിച്ചും റിപ്പോര്‍ട്ടില്‍ വ്യക്തമാക്കിയിട്ടുണ്ട്. ഇന്ത്യയുമായ ബഹിരാകാശ രംഗത്തു സഹകരിക്കുന്നതിന് സാവോ ടോം ആന്‍ഡ് പ്രിന്‍സിപ്പി താല്‍പര്യം കാണിച്ചതിനെത്തുടര്‍ന്നു വിദേശകാര്യ മന്ത്രാലയവും (നവംബര്‍ 2017) എന്‍.എസ്.സി.എസും (ജനുവരി 2018) ബഹിരാകാശ വകുപ്പിന്റെ കാഴ്ചപ്പാടുകള്‍ തേടിയതിനെത്തുടര്‍ന്നായിരുന്നു പഠനം നടത്തിയത്. 2. ഇതേത്തുര്‍ന്ന്, 2018 മാര്‍ച്ച് അവസാന വാരത്തില്‍ ഇന്ത്യന്‍ ബഹിരാകാശ പദ്ധതിയുടെ ഭൗമകേന്ദ്രം സാവോ-ടോം ആന്‍ഡ് പ്രിന്‍സിപ്പിയില്‍ തുടങ്ങുന്നതിനായുള്ള ഉദ്ദേശ്യപത്രത്തില്‍ ഇന്ത്യന്‍ സ്‌പേസ് റിസര്‍ച്ച് ഓര്‍ഗനൈസേഷനു(ഐ.എസ്.ആര്‍.ഒ.) വേണ്ടി ചെയര്‍മാനും സോവോ ടോം ആന്‍ഡ് പ്രിന്‍സിപ്പിക്കുവേണ്ടി വിദേശകാര്യ, വിദേശ സമൂഹ മന്ത്രിയും ഒപ്പുവെച്ചിരുന്നു. 3. സാവോ ടോം ആന്‍ഡ് പ്രിന്‍സിപ്പിയുടെ ക്ഷണപ്രകാരം ഐ.എസ്.ആര്‍.ഒയുടെ വിദഗ്ധസംഘം പ്രസ്തുത രാജ്യം സന്ദര്‍ശിക്കുകയും കേന്ദ്രം സ്ഥാപിക്കുന്നതിന് അനുയോജ്യമായ സ്ഥലം കണ്ടെത്തുകയും ചെയ്തിരുന്നു. ഭൗമകേന്ദ്രം കെട്ടിപ്പടുക്കുന്നതു സവിശേഷമായ ജോലി ആയതിനാലും ഭൗമകേന്ദ്രത്തിന്റെ യഥാര്‍ഥ ഗുണം ലഭിക്കാന്‍ അനുയോജ്യമായ സാങ്കേതിക ഘടകങ്ങള്‍ ഉള്‍പ്പെടുത്തുകയും ഇരു രാജ്യങ്ങളും തമ്മില്‍ മെച്ചപ്പെട്ട സഹകരണം സാധ്യമാവുകയും വേണമെന്നതിനാലും ‘സമാധാനപൂര്‍ണമായ ആവശ്യങ്ങള്‍ക്കായി ബഹിരാകാശം ഉപയോഗപ്പെടുത്തുന്നതിനും പര്യവേക്ഷണം നടത്തുന്നതിനും ഉള്ള സഹകരണം’ എന്ന തലവാചകത്തോടെ ബഹിരാകാശവുമായി ബന്ധപ്പെട്ട വിവിധ പ്രവര്‍ത്തനങ്ങള്‍ നടത്തുന്നതിനും ചട്ടക്കൂടുണ്ടാക്കാന്‍ ഇരു രാജ്യങ്ങളും തയ്യാറാവുകയായിരുന്നു.
ലിഗോയിലെ ശാസ്ത്രജ്ഞരുമായി പ്രധാനമന്ത്രി കൂടിക്കാഴ്ച നടത്തി

വാഷിങ്ടണ്‍ ഡിസിയിലെ ലേസര്‍ ഇന്റര്‍ഫെറോമീറ്റര്‍ ഗ്രാവിറ്റേഷണല്‍ വേവ് ഒബ്‌സര്‍വേറ്ററി(ലിഗോ)യിലെ ഒരു സംഘം ശാസ്ത്രജ്ഞരുമായി പ്രധാനമന്ത്രി ശ്രീ. നരേന്ദ്ര മോദി ചര്‍ച്ച നടത്തി. നാഷണല്‍ സയന്‍സ് ഫൗണ്ടേഷന്‍ ഡയറക്ടര്‍ ഡോ. ഫ്രാന്‍സ് കൊര്‍ദോവയുടെ നേതൃത്വത്തിലുള്ള സംഘത്തില്‍ ലിഗോ പദ്ധതിയുമായി ബന്ധപ്പെട്ടു പ്രവര്‍ത്തിച്ച മൂന്നു യുവ ഇന്ത്യന്‍ ശാസ്ത്രജ്ഞരും ഉണ്ടായിരുന്നു. ലിഗോ പദ്ധതിയുടെ ഭാവിയുടെ കാര്യത്തില്‍ ഇന്ത്യയുടെ പങ്ക് വളരെ പ്രസക്തമാണെന്നു ഡോ. കോര്‍ദോവ വിശദീകരിച്ചു. ലിഗോ പദ്ധതി ഇന്ത്യയും അമേരിക്കയുമായി ശാസ്ത്രമേഖലയിലെ സഹകരണത്തിനു ഉത്തമോദാഹരണമാണെന്നും ഈ പദ്ധതിയുടെ വിജയം ഇന്ത്യയിലെ മുഴുവന്‍ യുവശാസ്ത്രജ്ഞര്‍ക്കും ഉത്തേജനം പകരുമെന്നും പ്രധാനമന്ത്രി വ്യക്തമാക്കി. ലിഗോ പദ്ധതിയുടെ ഭാഗമായുള്ള ശാസ്ത്രജ്ഞരോടു പരമാവധി ഇന്ത്യന്‍ വിദ്യാര്‍ഥികളുമായി ആശയസംവാദത്തില്‍ ഏര്‍പ്പെടാനും പരമാവധി ഇന്ത്യന്‍ സര്‍വകലാശാലകള്‍ സന്ദര്‍ശിക്കാനും പ്രധാനമന്ത്രി അഭ്യര്‍ഥിച്ചു. ലിഗോ പദ്ധതിയുമായി സഹകരിക്കുന്ന ന്യൂഡെല്‍ഹിയിലെ ഇന്‍സ്റ്റിറ്റ്യൂട്ട് ഓഫ് പ്ലാസ്മ റിസര്‍ച്ചിലെ ശാസ്ത്രജ്ഞരുമായി കൂടിക്കാഴ്ച നടത്തി രണ്ടു ദിവസത്തിനകമാണ് വാഷിങ്ടണ്‍ ഡി.സിയിലെ ലോഗോ ശാസ്ത്രജ്ഞരുമായി പ്രധാനമന്ത്രി കൂടിക്കാഴ്ച നടത്തിയത്. ഇന്ത്യയില്‍ ലിഗോ സ്ഥാപിക്കുന്നതു സംബന്ധിച്ചുള്ള ധാരണാപത്രം പ്രധാനമന്ത്രിയുടെ സാന്നിധ്യത്തില്‍ കൈമാറി. നേരത്തേ, ഡോ. ഫ്രാന്‍സ് കൊര്‍ദോവയും ഇന്ത്യയുടെ ആണവോര്‍ജവകുപ്പ് സെക്രട്ടറി ഡോ. ശേഖര്‍ ബസുവുമാണ് ധാരണാപത്രത്തില്‍ ഒപ്പുവെച്ചിരിക്കുന്നത്.
സ്വച്ഛ് ഭാരത് മിഷന് (ഗ്രാമീണ്‍) ലോകബാങ്ക് സഹായം

സ്വച്ഛ് ഭാരത് മിഷ(ഗ്രാമീണ്‍) [എസ്.ബി.എം.(ജി)]നുള്ള 150 കോടി അമേരിക്കന്‍ ഡോളറിന്റെ ലോകബാങ്ക് സഹായത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നങ കേന്ദ്രമന്ത്രിസഭാ യോഗം അനുമതി നല്കിന. എസ്.ബി.എം(ജി) നടപ്പാക്കുന്നതില്‍ കാട്ടുന്ന മികവിനനുസരിച്ചു സംസ്ഥാനങ്ങള്ക്കു പ്രോല്സാ്ഹനം നല്കുറകയാണു ലക്ഷ്യം. 2014 സെപ്റ്റംബര്‍ 24നു സ്വച്ഛ് ഭാരത മിഷന് (ഗ്രാമീണ്‍) അനുമതി നല്കി യപ്പോള്ത്ത ന്നെ പ്രോല്സാതഹനപദ്ധതിക്കും കേന്ദ്രമന്ത്രിസഭ അംഗീകാരം നല്കി്യിരുന്നു. ഇതിനു ലോകബാങ്ക് വായപാത്തുക ഉപയോഗപ്പെടുത്തുന്നതിനാണ് ഇപ്പോള്‍ അംഗീകാരം നല്കി യിരിക്കുന്നത്. ഡിസ്‌ബേഴ്‌സ്‌മെന്റ് ലിങ്ക്ഡ് ഇന്ഡിാക്കേറ്റേഴ്‌സ് (ഡി.എല്‍.ഐ.) പ്രകാരം പ്രവര്ത്ത നമികവു വിലയിരുത്തിയാണു സംസ്ഥാനങ്ങള്ക്കു ള്ള തുക നിശ്ചയിക്കുക. തുറസ്സായ സ്ഥലത്തുള്ള വിസര്ജ നത്തിലുണ്ടായ കുറവ്, തുറസ്സായ സ്ഥലത്തു വിസര്ജിഥക്കുന്നതു പൂര്ണrമായും ഒഴിവാക്കപ്പെട്ട ഗ്രാമങ്ങള്‍, ഗ്രാമീണ ജനതയ്ക്കു ഖര-ദ്രാവക മാലിന്യനിര്മാരര്ജിന സംവിധാനം ലഭ്യമാക്കല്‍ എന്നിവയാണ് ഡി.എല്‍.ഐകള്‍. പ്രോല്സാ്ഹന ഗ്രാന്റായി ലഭിക്കുന്ന തുക ശുചീകരണപ്രവര്ത്തരനങ്ങള്ക്കാ ണ് ഉപയോഗിക്കേണ്ടത്. സംസ്ഥാനങ്ങള്ക്കു ലഭിക്കുന്ന തുകയുടെ 95 ശതമാനത്തിലേറെ ജില്ലാ തലത്തിലും ബ്ലോക്ക് തലത്തിലും ഗാമപ്പഞ്ചായത്ത് തലത്തിലുമുള്ള ശുചീകരണ ഏജന്സിയകള്ക്കു കൈമാറണം. 2019 ആകുമ്പോഴേക്കും ശുചീകരണത്തില്‍ ശ്രദ്ധേയമായ നേട്ടം കൈവരിക്കുന്നതിനു പദ്ധതി സഹായകമാകും. ഗ്രാമീണ ശുചിത്വത്തിന്റെ കാര്യത്തില്‍ ഓരോ വര്ഷശവും ഉണ്ടാക്കാന്‍ സാധിക്കുന്ന നേട്ടം വിലയിരുത്താനുള്ള ഫലപ്രദമായ മാര്ഗംക കൂടിയായിത്തീരും ഇത്. ശുചിത്വക്കുറവ് അനാരോഗ്യവും പോഷകാഹാരക്കുറവും ദാരിദ്ര്യവും വിദ്യാഭ്യാസക്കുറവുമായി ബന്ധപ്പെട്ടുള്ളതാണെന്നതിനാല്‍ ശുചിത്വം മെച്ചപ്പെടുന്നത് ഇത്തരം കാര്യങ്ങളില്ക്കൂ ടി ഗുണംചെയ്യും. ഗ്രാമീണജനതയുടെ ജീവിതത്തിന്റെ മേന്മന വര്ധിിപ്പിക്കുന്നതിന് ഇതുവഴി സാധിക്കും.
രാജസ്വ ഗ്യാന് സംഗമത്തില് പ്രധാനമന്ത്രി നികുതി ഉദ്യോഗസ്ഥരെ അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോദി ഇന്ന് രാജസ്വ ഗ്യാന് സംഗമത്തില് നികുതി ഉദ്യോഗസ്ഥരെ അഭിസംബോധന ചെയ്തു. രണ്ട് റവന്യൂ ബോര്ഡുകളായ കേന്ദ്ര പ്രത്യക്ഷ നികുതി ബോര്ഡും (സി.ബി.ഡി.റ്റി), കേന്ദ്ര എക്സെസ്സ് കസ്റ്റംസ് ബോര്ഡും ഇതാദ്യമായിട്ടാണ് ഒരു സംയുക്ത സമ്മേളനം സംഘടിപ്പിക്കുന്നത്. ഉദ്യോഗസ്ഥരില് നിന്നും നിര്ദേശങ്ങള് ക്ഷണിച്ചുകൊണ്ടാണ് പ്രധാനമന്ത്രി തുടക്കമിട്ടത്. ഡിജിറ്റല് വത്ക്കരണം, സ്വമേധയായുള്ള നികുതി അടയ്ക്കല്, നികുതി ദായകര്ക്കുള്ള സൗകര്യങ്ങള്, നികുതി അടിത്തറ വിപുലപ്പെടുത്തല്, നികുതി ഉദ്യോഗസ്ഥര്ക്ക് ആവശ്യമായ ഡിജിറ്റലും അല്ലാതെയുമുള്ള അടിസ്ഥാന സൗകര്യങ്ങള് തുടങ്ങി വ്യത്യസ്ഥ വിഷയങ്ങളില് സമ്മേളനത്തില് പങ്കെടുത്ത ചില ഉദ്യോഗസ്ഥര് തങ്ങളുടെ കാഴ്ചപ്പാടുകള് അവതരിപ്പിച്ചു. രാജസ്വ ഗ്യാന് സംഗമത്തില് ആശയങ്ങളുടെ സ്വതന്ത്രവും തുറന്നതുമായ കൈമാറ്റത്തിന് പ്രധാനമന്ത്രി ഉദ്യോഗസ്ഥരെ പ്രോത്സാഹിപ്പിച്ചു. എല്ലാ പൗരന്മാര്ക്കും നിയമവാഴ്ചയോട് ബഹുമാനവും, നികുതി വെട്ടിക്കുന്നവര്ക്ക് നിയമത്തിന്റെ നീണ്ട കരങ്ങളെ കുറിച്ച് ഭയവും ഉണ്ടാകണമെന്നിരിക്കെ, ജനങ്ങള് നികുതി ഉദ്യോഗസ്ഥരെ പേടിക്കരുത് എന്നും പ്രധാനമന്ത്രി പറഞ്ഞു. ഇന്ത്യ അതിന്റെ ചരിത്രത്തിലെ അതിവിശിഷ്ടമായ ഒരു ഘട്ടത്തിലാണ് എന്ന് പറഞ്ഞ അദേഹം, ജനങ്ങളുടെ വലിയ തോതിലുള്ള ആശയാഭിലാഷങ്ങള് രാജ്യത്തിന്റെ വികസനത്തിനായി പരിണമിപ്പിക്കുന്നതിന് ഗവണ്മെന്റിന് അവ പരിപോഷിപ്പിക്കേണ്ടതുണ്ടെന്നും ചൂണ്ടിക്കാട്ടി. j നികുതി ഉദ്യോഗസ്ഥര്ക്ക് വ്യവസ്ഥിതിയില് വിശ്വാസം ഉണ്ടാകേണ്ടതിന്റെ പ്രാധാന്യം പ്രധാനമന്ത്രി എടുത്ത് പറഞ്ഞു. പാചകവാതക സബ്സിഡി സ്വമേധയാ വേണ്ടന്നുവയ്ക്കുന്ന ‘ഗിവ്വിറ്റ് അപ്പ്’ സംരംഭത്തെ ഉദാഹരിച്ചുകൊണ്ട്, മാറ്റം കൊണ്ടുവരുന്നതിന് നേതൃത്വം നല്കാന് നികുതി ഉദ്യോഗസ്ഥര്ക്ക് കഴിഞ്ഞാല് നികുതി അടിത്തറ ഗണ്യമായി വര്ദ്ധിപ്പിക്കാന് കഴിയുമെന്ന് അദേഹം പറഞ്ഞു. നികുതി ഉദ്യോഗസ്ഥര്ക്കായി പ്രധാനമന്ത്രി ‘റാപ്പിഡ്’ (ആര്.എ.പി.ഐ.ഡി) എന്ന അഞ്ചിന പ്രമാണം വരച്ചുകാട്ടി. ഇതില് ‘ആര്’ റവന്യൂവിനെയും, ‘എ’ അക്കൗണ്ടബിലിറ്റിയെയും (ഉത്തരവാദിത്വം), ‘പി’ പ്രോബിറ്റിയെയും (സത്യസന്ധതയെയും) ‘ഡി’ ഡിജിറ്റല്വല്ക്കരണത്തെയും സൂചിപ്പിക്കുന്നു. സമ്മേളനത്തില് നിന്ന് ഉരിത്തിരിയുന്ന ആശയങ്ങളെ പ്രായോഗിക തലത്തില് ഉറച്ച തീരുമാനങ്ങളാക്കിക്കൊണ്ട് ഗ്യാന് സംഗമത്തെ കര്മ്മ സംഗമമാക്കാന് പ്രാധാനമന്ത്രി ഉദ്യോഗസ്ഥരെ ആഹ്വാനം ചെയ്തു. കേന്ദ്ര ധനമന്ത്രി ശ്രീ. അരുണ് ജെയ്റ്റ്ലി, സഹമന്ത്രി ശ്രീ. ജയന്ത് സിന്ഹ, പ്രധാനമന്ത്രിയുടെ പ്രിന്സിപ്പല് സെക്രട്ടറി ശ്രീ. നൃപേന്ദ്ര മിശ്ര, കേന്ദ്ര റവന്യൂ സെക്രട്ടറി ശ്രീ. ഹസ്മുഖ് ആദിയ, സി.ബി.ഡി.റ്റി, സി.ബി.ഇ.സി. എന്നിവയുടെ ചെയര്മാന്മാര് തുടങ്ങിയവര് തദവസരത്തില് സന്നിഹിതരായിരുന്നു.
ബഹിരാകാശം  സമാധാനത്തിനായി ഉപയോഗിക്കുകയെന്ന ലക്ഷ്യത്തോടെ ഇന്ത്യയും വിയറ്റ്‌നാമും നടത്തുന്ന  സംയുക്ത പര്യവേഷണവുമായി ബന്ധപ്പെട്ട കരാറിന്റെ അന്തഃസത്ത മന്ത്രിസഭായോഗത്തെ അറിയിച്ചു

ബഹിരാകാശത്തെ സമാധാനത്തിനായി ഉപയോഗിക്കുന്നതിന് വേണ്ടി ഇന്ത്യയും വിയറ്റ്‌നാമും തമ്മില്‍ നടത്തുന്ന സംയുക്ത പര്യവേഷണത്തിനുള്ള കരാറിന്റെ വിശദാംശങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗത്തെ അറിയിച്ചു. 2016 സെപ്റ്റംബര്‍ 3നാണ് ഈ കരാര്‍ ഒപ്പിട്ടത്. ബഹിരാകാശ ശാസ്ത്രം, ഭൂമിയുടെ വിദൂര സംവേദനമുള്‍പ്പെടെയുള്ളവയില്‍ സാങ്കേതികവിദ്യയുടെ ഉപയോഗം, ഉപഗ്രഹ വാര്‍ത്താവിനിമയവും ഉപഗ്രഹങ്ങളെ ഉപയോഗിച്ചുള്ള നാവിഗേഷനും, ബഹിരാകാശ ശാസ്ത്രവും ഗ്രഹസംബന്ധമായ പര്യവേഷണവും ബഹിരാകാശ പേടകങ്ങളുടെയും ബഹിരാകാശ സംവിധാനങ്ങളുടെയും ഭൂവിതാനങ്ങളുടെയും ഉപയോഗം, ബഹിരാകാശ സാങ്കേതികവിദ്യയുടെ ഉപയോഗം തുടങ്ങി സാദ്ധ്യമായ മേഖലകളിലെല്ലാം പരസ്പരം സഹകരണത്തില്‍ ഏര്‍പ്പെടുകയെന്നതാണ് കരാറിന്റെ അന്തഃസത്ത. ഇന്ത്യയും വിയറ്റ്‌നാമും തമ്മില്‍ ബഹിരാകാശ സാങ്കേതികവിദ്യയുടെ ഉപയോഗത്തിമേഖലയില്‍ സഹകരണത്തിലേര്‍പ്പെടുന്നത് മനുഷ്യഗണത്തിന് തന്നെ ഏറെ ഗുണകരമായിരിക്കും. ഈ കരാര്‍ ഭൂമിയുടെ വിദൂര്‍ സംവേദനം, ഉപഗ്രഹ വാര്‍ത്താവിനിമയം, ഉപഗ്രഹ നാവിഗേഷന്‍, ബഹിരാകാശ ശാസ്ത്രം, ബഹിരാകാശത്ത് കൂടുതല്‍ പര്യവേഷണം നടത്തുക തുടങ്ങിയ മേഖലകളില്‍ പുതിയ ഗവേഷണ പരിക്ഷണങ്ങള്‍ക്ക് വേണ്ട ശക്തമായ പ്രേരണയും നല്‍കും.
ഫസ്റ്റ് സോളാർ സിഇഒ ശ്രീ മാർക്ക് വിഡ്‌മറുമായുള്ള പ്രധാനമന്ത്രിയുടെ കൂടിക്കാഴ്ച

പ്രധാനമന്ത്രി ശ്രീ നരേന്ദ്ര മോദി ഫസ്റ്റ് സോളാർ സിഇഒ ശ്രീ മാർക്ക് വിഡ്‌മറുമായി കൂടിക്കാഴ്ച നടത്തി. ഇന്ത്യയുടെ പുനരുൽപ്പാദിപ്പിക്കാവുന്ന ഊർജ്ജ സാധ്യതകളെ കു റിച്ചും, പ്രത്യേകിച്ച് സൗരോർജ്ജ സാധ്യതയെക്കുറിച്ചും 2030 ഓടെ പുനരുൽപ്പാദിപ്പിക്കാവുന്ന സ്രോതസ്സുകളിൽ നിന്നുള്ള 450 ജിഗാവാട്ട് വൈദ്യുതി ഉൽപാദനത്തെക്കുറിച്ചും അവർ സംസാരിച്ചു. അടുത്തിടെ പ്രഖ്യാപിച്ച ഉത്പ്പാദന ബന്ധിത പ്രോത്സാഹന പദ്ധതി ഉപയോഗപ്പെടുത്തി അവരുടെ തനതായ നേർത്ത ഫിലിം സാങ്കേതികവിദ്യ വിനിയോഗിച്ചു് ഇന്ത്യയിൽ ഫസ്റ്റ് സോളാറിന്റെ നിർമ്മാണ യൂണിറ്റ് സ്ഥാപിക്കുന്നതോടൊപ്പം ഇന്ത്യയെ ആഗോള വിതരണ ശൃംഖലകളുമായി സംയോജിപ്പിക്കുന്നതിനെക്കുറിച്ചും ചർച്ചകൾ നടന്നു.
സൗദി വിദേശകാര്യ മന്ത്രി പ്രധാനമന്ത്രിയെ സന്ദര്ശിbച്ചു.

സൗദി അറേബ്യയിലെ വിദേശകാര്യ മന്ത്രി ശ്രീ. അദെല്‍ ബിന്‍ അഹമ്മദ് അല്‍ ജൂബൈര്‍ ന്യൂഡല്ഹിനയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശി>ച്ചു. സൗദി അറേബ്യയുമായുള്ള അടുപ്പമാര്ന്ന് സൗഹൃദബന്ധങ്ങള്ക്ക്യ ഇന്ത്യ അതീവ പ്രാധാന്യമാണ് നല്കുനന്നതെന്ന് പ്രധാനമന്ത്രി വ്യക്തമാക്കി. തങ്ങളുടെ വിദേശ നയത്തിലും ഇന്ത്യയുമായുള്ള ബന്ധങ്ങള്ക്ക്ഹ മുന്തിയ പരിഗണനയാണ് നല്കുകന്നതെന്ന് സൗദി വിദേശകാര്യ മന്ത്രി പറഞ്ഞു. സൗദി അറേബ്യയുടെ വികസനത്തിന് ഇന്ത്യന്‍ സമൂഹം വഹിച്ച് വരുന്ന അനുഗുണമായ പങ്കിനെ അദ്ദേഹം ഹാര്ദ്ദേമായി പ്രകീര്ത്തിയച്ചു. സുരക്ഷ സഹകരണം, വ്യാപാര നിക്ഷേപം, ഊര്ജ്ജംര തുടങ്ങിയ മേഖലകളിലെ ഉദയകക്ഷി ബന്ധങ്ങള്‍ ശക്തിപ്പെടുത്തുന്നത് സംബന്ധിച്ച ആശയങ്ങള്‍ ഇരു നേതാക്കളും പരസ്പരം കൈമാറി. മേഖലയിലെ സ്ഥിതിഗതികളും അവര്‍ ചര്ച്ചി ചെയ്തു. മേഖലയില്‍ ഭദ്രതയും സമാധാനവും പുലരണമെന്നതില്‍ ഇരു നേതാക്കളും യോജിപ്പ് പ്രകടിപ്പിച്ചു. അടുത്ത് തന്നെ താന്‍ നടത്തുന്ന സൗദി അറേബ്യന്‍ സന്ദര്ശ്നം ഇരു രാജ്യങ്ങളും തമ്മിലുള്ള തന്ത്രപ്രധാനമായ ഉഭയകക്ഷി ബന്ധത്തെ പുതിയൊരു തരത്തിലേയ്ക്ക് ഉയര്ത്താബന്‍ വഴിയൊരുക്കുമെന്ന് പ്രധാനമന്ത്രി വിശ്വാസം പ്രകടിപ്പിച്ചു.
വര്‍ധ ചുഴലിക്കാറ്റ് ബാധിതരുടെ രക്ഷയ്ക്കായി പ്രധാനമന്ത്രിയുടെ പ്രാര്‍ത്ഥന

വര്‍ധ ചുഴലിക്കാറ്റ് മൂലമുണ്ടായ പ്രതികൂല കാലാവസ്ഥ നേരിടേണ്ടി വന്ന എല്ലാ ജനങ്ങള്‍ക്കും വേണ്ടിയുള്ള തന്‍റെ പ്രാര്‍ത്ഥന പ്രധാനമന്ത്രി ട്വീറ്റ് ചെയ്തു. ദുരിതബാധിതരുടെ ജീവനും സ്വത്തും സംരക്ഷിക്കുന്നതിനായി പ്രാദേശീക ഭരണകൂടങ്ങളുമായും സൈന്യവുമായും ഒത്തുചേര്‍ന്ന് കേന്ദ്രം പ്രവര്‍ത്തിച്ചുവരികയാണെന്നും പ്രധാനമന്ത്രി പറഞ്ഞു. ” വര്‍ധ ചുഴലിക്കാറ്റിനെ തുടര്‍ന്നുണ്ടായ മോശപ്പെട്ട കാലാവസ്ഥ മൂലം ദുരിതം അനുഭവിക്കുന്ന മുഴുവന്‍ ജനങ്ങളോടൊപ്പമാണ് എന്‍റെ പ്രാര്‍‌ത്ഥനകള്‍ സുരക്ഷിതരായി ഇരിക്കുക. ജീവനും സ്വത്തിനും സുരക്ഷിതത്വം ഉറപ്പു വരുത്താന്‍ കേന്ദ്രവും ദേശീയ ദുരന്ത നിവാരണ അതോറിറ്റിയും തദ്ദേശ ഭരണകൂടങ്ങളുമായും സൈന്യവുമായി ഒത്തുച്ചേര്‍ന്ന് പ്രവര്‍ത്തിച്ച് വരികയാണ്” പ്രധാനമന്ത്രി പറഞ്ഞു.
പ്രധാനമന്ത്രിയും പ്രസിഡന്റ് പുടിനും ആശംസകള്‍ കൈമാറി

പ്രധാനമന്ത്രി ശ്രീ. നരേന്ദ്ര മോദിയും റഷ്യന്‍ പ്രസിഡന്റ് ശ്രീ. വ്‌ളാദിമിര്‍ പുടിനും ടെലഫോണില്‍ നവവല്‍സരാശംസകള്‍ കൈമാറി. ഇന്ന് ക്രിസ്മസ് ആഘോഷിക്കുന്ന റഷ്യന്‍ ജനതയ്ക്കും പ്രസിഡന്റ് പുടിനും ക്രിസ്മസ് ആശംസകളും പ്രധാനമന്ത്രി നേര്‍ന്നു. സവിശേഷവും വിശേഷാധികാരത്തോടുകൂടിയതുമായ പങ്കാളിത്തത്തിലൂടെ കഴിഞ്ഞ വര്‍ഷം ഇരു രാജ്യങ്ങള്‍ക്കുമിടയിലുള്ള ബന്ധത്തില്‍ ഉണ്ടായ പ്രധാന നാഴികക്കല്ലുകളെ ഇരു നേതാക്കളും പ്രശംസിച്ചു. സോച്ചിയില്‍ വെച്ച് മേയിലും വാര്‍ഷിക ഉച്ചകോടിക്കായി പ്രസിഡന്റ് പുടിന്‍ ഒക്ടോബറില്‍ ന്യൂഡെല്‍ഹിയില്‍ എത്തിയപ്പോഴും ഉള്‍പ്പെടെ നടന്ന വിശദമായ ചര്‍ച്ചകള്‍ ഓര്‍ത്തെടുത്ത അവര്‍, ഉഭയകക്ഷിബന്ധം മെച്ചപ്പെടുത്തുന്നതില്‍ ഉണ്ടായിട്ടുള്ള വേഗം നിലനിര്‍ത്താന്‍ തീരൂമാനിച്ചു. 2019 സെപ്റ്റംബറില്‍ നടക്കുന്ന വാര്‍ഷിക കിഴക്കന്‍ സാമ്പത്തിക ഫോറത്തില്‍ പങ്കെടുക്കാനുള്ള ക്ഷണം ശ്രീ. പുടിന്‍ ആവര്‍ത്തിച്ചു. പ്രതിരോധം, ഭീകരവാദത്തെ അടിച്ചമര്‍ത്തല്‍ എന്നീ പ്രധാന മേഖലകളിലെ ഉഭയകക്ഷി സഹകരണം സംബന്ധിച്ചും ചര്‍ച്ച ചെയ്യപ്പെട്ടു. ബഹുതല ആഗോളക്രമത്തില്‍ ഇന്ത്യ-റഷ്യ സഹകരണം വളരെ പ്രാധാന്യം അര്‍ഹിക്കുന്നു എന്ന് ഇരു നേതാക്കളും സമ്മതിച്ചു. ഐക്യരാഷ്ട്ര സഭ, ബ്രിക്‌സ്, എസ്.സി.ഒ. മറ്റു ബഹുമുഖ സംഘടനകള്‍ എന്നിവയുമായി ബന്ധപ്പെട്ട ഗൗരവമേറിയ ചര്‍ച്ചകള്‍ തുടരാന്‍ തീരുമാനിച്ചു.
ജയപ്രകാശ് നാരായണിന്റെ ജന്മവാര്‍ഷികചടങ്ങില്‍ പ്രധാനമന്ത്രി പങ്കെടുക്കും

ലോക്‌നായക് ജയപ്രകാശ് നാരായണിന്റെ ജന്മവാര്‍ഷികത്തോടനുബന്ധിച്ച് നാളെ (11 ഒക്ടോബര്‍, 2015) ന്യൂഡല്‍ഹി വിജ്ഞാന്‍ ഭവനില്‍ സംഘടിപ്പിക്കുന്ന ലോക്തന്ത്ര പ്രഹരി അഭിനന്ദന്‍ ചടങ്ങില്‍ പ്രധാനമന്ത്രി ശ്രീ.നരേന്ദ്ര മോദി പങ്കെടുക്കും. അതിന് ശേഷം അദ്ദേഹം മുംബൈ സന്ദര്‍ശിക്കും. ചൈത്യഭൂമിയില്‍ ഡോ. ബാബാസാഹബ് അംബേദ്കര്‍ക്ക് പ്രണാമമര്‍പ്പിക്കുന്ന പ്രധാനമന്ത്രി ഇന്ദു മില്‍സ് കോമ്പൗണ്ടില്‍ ബാബാസാഹബ് സ്മാരകത്തിന്റെ ശിലാസ്ഥാപനം നിര്‍വഹിക്കും. ജവഹര്‍ലാല്‍നെഹ്‌റു തുറമുഖത്ത് നിര്‍മ്മിക്കുന്ന നാലാമത്തെ കണ്ടെയ്‌നര്‍ ടെര്‍മിനലിന്റെയും രണ്ട് മെട്രോ ഇടനാഴികളുടെയും തറക്കല്ലിടല്‍ പ്രധാനമന്ത്രി നിര്‍വഹിക്കും. ബാന്ദ്ര-കുര്‍ള കോംപ്ലക്‌സിലെ എം.എം.ആര്‍.ഡി.എ. മൈതാനത്ത് പൊതുസമ്മേളനത്തെ പ്രധാനമന്ത്രി അഭിസംബോധനചെയ്യും.
അന്താരാഷ്ട്ര വനിതാ ദിനത്തില്‍ നാരി ശക്തിയെ പ്രധാനമന്ത്രി അഭിവാദ്യം ചെയ്തു

അന്താരാഷ്ട്ര വനിതാ ദിനത്തില്‍ നാരി ശക്തിയുടെ ചേതനയെ പ്രധാനമന്ത്രി ശ്രീ. നരേന്ദ്ര മോദി അഭിവാദ്യം ചെയ്തു ‘അന്താരാഷ്ട്ര വനിതാ ദിനത്തില്‍ നമ്മുടെ അജയ്യമായ നാരി ശക്തിയെ നാം അഭിവാദ്യം ചെയ്യുന്നു. വനിതാ ശാക്തീകരണം കൂടുതല്‍ ശക്തമാക്കുന്നതിന് നിരവധി തീരുമാനങ്ങളെടുക്കാന്‍ സാധിച്ചതില്‍ നമുക്ക് അഭിമാനമുണ്ട്. വിവിധ മേഖലകളില്‍ വനിതകള്‍ കൈവരിച്ച ഗംഭീരമായ നേട്ടങ്ങളില്‍ ഓരോ ഇന്ത്യക്കാരനും അഭിമാനിക്കുന്നു’, പ്രധാനമന്ത്രി പറഞ്ഞു
ജി-20 ഉച്ചകോടിക്കു മുന്‍പായി പ്രധാനമന്ത്രി പുറത്തിറക്കിയ പ്രസ്താവന

ജി-20 ഉച്ചകോടിയില്‍ സംബന്ധിക്കാനായി തിരിക്കുംമുന്‍പ് പ്രധാനമന്ത്രി ശ്രീ. നരേന്ദ്ര മോദി പുറത്തിറക്കിയ പ്രസ്താവന: 'അര്‍ജന്റീന ആതിഥ്യമരുളുന്ന 13ാമത് ജി-20 ഉച്ചകോടിയില്‍ സംബന്ധിക്കുന്നതിനായി ഞാന്‍ 2018 നവംബര്‍ 29 മുതല്‍ ഡിസംബര്‍ ഒന്നു വരെ ബ്യൂണസ് അയേഴ്‌സില്‍ ആയിരിക്കും. ലോകത്തിലെ ഏറ്റവും വലിപ്പമേറിയ 20 സമ്പദ്‌വ്യവസ്ഥകള്‍ക്കിടിയിലുള്ള ബഹുതല സഹകരണം പ്രോല്‍സാഹിപ്പിക്കുന്നതിനുള്ള വേദിയാണ് ജി-20. പ്രവര്‍ത്തനമാരംഭിച്ച ശേഷമുള്ള പത്തു വര്‍ഷവും സുസ്ഥിരമായ ആഗോള വളര്‍ച്ചയ്ക്ക് ഊര്‍ജം പകരാന്‍ ശ്രമിച്ചുവരികയാണ് ഈ സഖ്യം. ലോകത്തില്‍ ഏറ്റവും വേഗം വളരുന്ന സമ്പദ്‌വ്യവസ്ഥയുള്ള ഇന്ത്യ പോലുള്ള വികസ്വര രാജ്യങ്ങള്‍ക്കു പ്രാധാന്യം കല്‍പിച്ചുകൊണ്ടുള്ള പ്രവര്‍ത്തനമാണു നടത്തുന്നത്. ആഗോള സാമ്പത്തിക വളര്‍ച്ചയ്ക്കും അഭിവൃദ്ധിക്കും ഇന്ത്യ നല്‍കിവരുന്ന സംഭാവനകള്‍ നീതിപൂര്‍വവും സുസ്ഥിരവുമായ വികസനമെന്ന ഉച്ചകോടിയുടെ പ്രമേയത്തോടുള്ള നമ്മുടെ പ്രതിജ്ഞാബദ്ധതയ്ക്ക് അടിവര ഇടുന്നതാണ്. രൂപീകൃതമായി പത്തു വര്‍ഷമായി നടന്നുവരുന്ന ജി-20ന്റെ പ്രവര്‍ത്തനങ്ങള്‍ അവലോകനം ചെയ്യാനും വരുന്ന ദശാബ്ദത്തില്‍ നേരിടാന്‍ പോകുന്ന വെല്ലുവിളികളെ നേരിടാനും എങ്ങനെ സഹകരിക്കാമെന്നു ജി-20 നേതാക്കളുമായി ചര്‍ച്ച ചെയ്യാമെന്ന പ്രതീക്ഷയിലാണു ഞാന്‍. ആഗോള സാമ്പത്തിക സ്ഥിതി, വ്യാപാരം, രാജ്യാന്തര സാമ്പത്തിക-നികുതി സംവിധാനങ്ങള്‍, ഭാവിപ്രവര്‍ത്തനങ്ങള്‍, സ്ത്രീശാക്തീകരണം, അടിസ്ഥാനസൗകര്യം, സുസ്ഥിര വികസനം എന്നീ കാര്യങ്ങള്‍ ചര്‍ച്ച ചെയ്യപ്പെടും. സാമ്പത്തിക പ്രതിസന്ധി ഉണ്ടായ അവസരത്തില്‍ ആഗോള സാമ്പത്തിക രംഗത്തിനു പുനരുജ്ജീവനമേകുന്നതില്‍ നിര്‍ണായക പങ്കുവഹിച്ച വളര്‍ന്നുവരുന്ന സമ്പദ്‌വ്യവസ്ഥകള്‍ ഇപ്പോള്‍ മുന്‍പില്ലാത്ത വിധം സാമ്പത്തിക, സാങ്കേതിക വെല്ലുവിളികള്‍ നേരിട്ടുവരികയാണ്. വര്‍ത്തമാനകാല യാഥാര്‍ഥ്യങ്ങളെ പ്രതിഫലിപ്പിക്കുന്നതും ആഗോള നന്മയ്ക്കായുള്ള സംയുക്ത പ്രവര്‍ത്തനത്തെ ശക്തിപ്പെടുത്തുന്നതുമായ ബഹുമുഖ പരിഷ്‌കാരം അനിവാര്യമാണെന്നു ചൂണ്ടിക്കാട്ടുകയാണ്. രാജ്യാന്തര സഹകരണം ശക്തിപ്പെടുത്തേണ്ടതും സാമ്പത്തിക കുറ്റവാളികള്‍ക്കെതിരെയും ഭീകരവാദത്തിനു പണം ലഭ്യമാക്കുന്നവര്‍ക്കെതിരെയും സംഘടിതമായ നടപടി ഉണ്ടാവേണ്ടതും അത്യാവശ്യമാണ്. മുന്‍കാലങ്ങളിലേതു പോലെ, പരസ്പരം താല്‍പര്യമുള്ള ഉഭയകക്ഷി വിഷയങ്ങള്‍ നേതാക്കളുമായി ഉച്ചകോടിക്കിടെ ചര്‍ച്ച ചെയ്യാന്‍ സാധിക്കുമെന്നു ഞാന്‍ പ്രതീക്ഷിക്കുന്നു.